се прилага заедно със система за откриване на експлозиви (EDS) изключително за проверка на регистриран багаж, изискването по буква б) се прилага, считано от 1 януари 2019 г.
 12.5.1.2. Системата TIP трябва да не влошава ефективността и нормалното функциониране на рентгеновото оборудване или на EDS.
 Проверяващият не получава информация, че ще бъде проектирано или е било проектирано CTI или FTI, преди да се появи съобщение съгласно точка 12.5.2.2.
 12.5.1.3. Средствата за управление на системата TIP са защитени и само оправомощени лица имат достъп до тях.
 12.5.1.4. Трябва да има администратор на системата ТIР, който да отговаря за управлението на конфигурацията на тази система.
 12.5.1.5. Компетентният орган редовно следи за правилното прилагане на системите TIP и гарантира, че системите са конфигурирани правилно (включително реалистичната и подходяща проекция на CTI и FTI, когато се използват такива), отговарят на изискванията и разполагат с актуализирани набори от изображения.
 12.5.2. Съставни компоненти на системата TIP
 12.5.2.1. Системата TIP включва поне:
 а)
 набор от изображения на CTI или FTI; както и
 б)
 възможност за генериране на съобщения и за тяхното заличаване; както и
 в)
 възможност за записване и представяне на резултатите от реакциите на отделните оператори, извършващи проверките.
 12.5.2.2. Системата TIP изпраща съобщение на проверяващия при всяко от следните обстоятелства:
 а)
 когато е било проектирано изображение на CTI или FTI и проверяващият е реагирал;
 б)
 когато е било проектирано изображение на CTI или FTI и проверяващият не е реагирал;
 в)
 когато не е било проектирано изображение на CTI или FTI, а проверяващият е реагирал;
 г)
 когато е бил направен неуспешен опит за проектиране на изображение на CTI или FTI и това е било видимо за проверяващия.
 Съобщението се представя по такъв начин, че да не закрива изображението на багажа или пратката, за което се отнася.
 Съобщението остава на екрана, докато не бъде заличено от оператора, извършващ проверката. В случаите, описани в букви а) и б), съобщението се появява заедно с изображението на CTI или FTI.
 12.5.2.3. За достъп до оборудване с инсталирана и задействана система TIP се изисква използването на уникален идентификационен код от страна на оператора, извършващ проверката.
 12.5.2.4. Системата TIP трябва да може да съхранява резултатите с реакциите на отделните оператори, извършващи проверки, за срок от минимум 12 месеца в подходящ формат за правене на отчети.
 12.5.2.5. Съставът на TIP е предмет и на допълнителните подробни изисквания в Решение за изпълнение С(2015) 8005 на Комисията.
 12.6. ОБОРУДВАНЕ ЗА ОТКРИВАНЕ НА СЛЕДИ ОТ ЕКСПЛОЗИВ (ETD)
 12.6.1. Оборудването за ETD трябва да може да събира и анализира следи от частици върху замърсени повърхности или в съдържанието на багаж или пратки, или изпарения от тях, както и да сигнализира посредством аларма за наличието на експлозив. За целите на проверката то трябва да отговаря на всички изисквания по-долу:
 а)
 консумативите не трябва да се използват повече от препоръчаното от производителя на консуматива, нито да се използват, ако изглежда, че характеристиките на консуматива са влошени вследствие на употребата;
 б)
 оборудването за ETD трябва да се използва само в среда, за която е било одобрено с оглед на употребата му.
